ད་དུང་ཡང་གླེང་སློང་གི་གཏམ་ཅུང་ཟད་མང་པོ་ཞིག་འདུག་མོད།རྩོམ་ཡིག་འདི་ཐུང་ཐུང་ཞིག་གིས་འཐུས་པར་སྙམ་པས།ད་ནི་དྲན་ངོགས་སུ་ཡོད་པའི་ཁྲིད་འགོག་གཅིག་གཉིས་རེ་བཤད་ན།ཉེ་བའི་ལོ་བསྟུད་མར་གཞོན་སྐྱེས་ཤེས་ཡོན་པའི་སྡེ་དང་།ལྷག་པར་སློབ་གྲྭ་ཆེ་འབྲིང་ཆུང་གསུམ་དུ་སྐྱེས་ཆེན་རྗེས་དྲན་སྐོར་གྱི་བགྲོ་གླེང་ཕལ་མོ་ཆེ་ནི།མཁས་དབང་དགེ་ཆོས་དང་དམ་པ་རང་གྲོལ་གཉིས་ཡིན་ཚོད་འདུག་ལ།ལར་བཤད་ན།བོད་དུའང་སྔོན་བྱོན་གྱི་མཁས་པ་ཧ་ཅང་མང་མོད།ཁོང་ཅག་གིས་མཚན་སྙན་གྲགས་ལ་མི་དགའ་ཟེར་བཞིན་བརྩམས་གྲུབ་ཏུ་ཡོད་པའི་བརྩམས་ཆོས་ལ་མིང་མི་འགོད་པ་ལྟ་བུ་དང་།སྔར་ལུགས་ཀྱི་ལྟ་བ་གཅིག་གིས་གཅིག་ལ་སྤེལ་བ་མ་གཏོགས།ལྟ་གྲུབ་གང་ཐད་ནས་བལྟས་ཀྱང་།མི་རིགས་སྤྱི་ཕྱོགས་ལ་ཕན་ཞིང་ཆོས་སྲིད་གཉིས་ཐད་ལ་སྨན་པ།ནང་སྒོས་སྲིད་ཕྱོགས་ཀྱི་ལྟ་གྲུབ་འདི་མི་རིགས་ཀྱི་སྲོག་དང་བླ་རུ་གཙིགས་མཁན་ནི་ཤིན་ཏུ་ཉུང་ཚོད་འདུག་པས།གོང་གི་དམ་པ་གཉིས་ལ་རྗེས་དྲན་གྱི་འཁོར་ལོ་ལོ་ནས་ལོ་ལ་བསྐོར་གིན་པའི་གནད་ཀྱང་འདི་ལ་ཐུག་མེད་དམ་སྙམ།ཡིན་ཡང་།སློབ་གྲྭ་གཞུང་ཕྱོགས་དང་ལྷག་པར་སྡེ་ཁག་གི་འགོ་ཁྲིད་རྒྱགས་པོ་དག་གི་ངོས་ཐད་ནས།འདི་ཡི་བྱེད་སྒོ་ཙམ་པོ་ལའང་ཤིན་ཏུ་དཀའ་ཁག་གི་སྙན་ཞུའི་བརྒྱུད་རིམ་ཞིག་འབུལ་དགོས་པ་དེ་རེད།